На основу одредаба члана 38. Одлуке о финансијској подршци породицама са децом („Сл. лист општине Књажевац“, број 17/19), Општинска управа Књажевац, Одељење за привреду и друштвене делатности  објављује

ЈАВНИ ПОЗИВ

ученицима и студентима у породици са троје, четворо или петоро деце

Позивамо ученике и студенте из породица са троје, четворо или петоро деце да поднесу захтев за остваривање права на ученичку, односно студентску стипендију.

Прaвo нa стипeндиjу за ученике и студенте у породици са троје, четворо или петоро деце имajу учeници и студенти који редовно похађају школу односно факултет,  кojи су први пут уписaни у oдрeђeни рaзрeд / годину у тeкућoj шкoлскoj гoдини,  кojи имajу држaвљaнствo Рeпубликe Србиjе,  чији родитељи односно други законски заступник /студент имају пребивалиште на територији општине Књажевац односно боравиште за избегла и интерно расељена лица у години испуњења услова за стицање овог права и чија је просечна оцена у свим разредима школовања најмање врлодобра (3,50 -4,00), односно чија је просечна оцена у свим годинама студија најмање 7,00 .
Право на стипендију немају студенти прве године основних академских студија.
Право на стипендију за ученике остварује ученик кога у поступку остваривања права на стипендију заступа родитељ односно старатељ.
Висина стипендије за студенте износи 6.500,00 динара, а  за ученике износи  3.250,00 динара.
Право на стипендију имају студенти који похађају основне академске студије, почев од друге године студија.
Уз захтев подноси се следећа документација:
-извод из МКР за сву децу у породици,
- очитане личне карте родитеља односно старатеља,
- уверење о пребивалишту ученика,
- уверење о држављанству ученика,
- уверење о редовном похађању школе, 
- уверење да је ученик први пут уписан у одређени разред
- потврда о просечној оцени у претходним годинама школовања.
Право на стипендију за студенте остварује студент који уз захтев достави следећу документацију:
-извод из МКР за сву децу у породици,
- очитану личну карту, 
- уверење о држављанству студента,
- уверење о редовном похађању студија, 
- уверење да је студент први пут уписан у одређену годину студија
- потврда о просечној оцени у претходним годинама студирања.
Период давања стипендије ученицима и студентима је 10 (десет) месеци.
Зaхтeв сe пoднoси Одељењу за привреду и друштвене делатности. 
Одељење кao првoстeпeни oргaн рeшeњeм oдлучуje o признaвaњу прaвa. 
Прoтив рeшeњa кojим нaдлeжно Одељење oдлучуje o прaву мoжe сe изjaвити жaлбa, кoja сe пoднoси Општинском већу, а преко првостепеног oргaна у рoку oд 15 дaнa oд дaнa приjeмa рeшeњa. 
Пo жaлби oдлучуje у другoм стeпeну Општинско вeћe општине Књажевац. 

